
Z A P I S N I K
34. sjednice Vijeća Mjesnog odbora Peščenica ,
05. prosinca 2023.
u prostorijama mjesnog odbora Peščenica,
s početkom u18:00 sati

NAZOČNI ČLANOVI VIJEĆA: 

Nina Šantić, Višnja Ferenščak, Goran Kršnjavi ,Vlatka Bajzek Osman, Sanja Balenović, Tomislav Hendija, Dean Joketović

NENAZOČNI ČLANOVI VIJEĆA: 
___________________________________________________________________________

OSTALI NAZOČNI: 
Zdenko Krpina , službenik u Gradskom uredu za mjesnu samoupravu, civilnu zaštitu i sigurnost PU Peščenica-Žitnjak



Predsjedava Nina Šantić, predsjednica Vijeća.

Predsjednica konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 34. sjednicu Vijeća Mjesnog odbora.

Nakon rasprave, jednoglasno, Vijeće prihvaća tekst Zapisnika 33. sjednice Vijeća, održane 13.11.2023. 

Na prijedlog predsjednice Vijeće jednoglasno utvrđuje


D N E V N I   R E D

1. [bookmark: _heading=h.30j0zll]Plan MKA MO Peščenica za 2024.
2. Financijski plan MO Peščenica za 2024.
3. Aktualna komunalna problematika
4. Razno:  izvješća, pitanja i prijedlozi.



Ad 1.  Plan MKA MO Peščenica za 2024.


Predsjednica Vijeća , Nina Šantić informira ostale da su od Gradskog ureda za mjesnu samoupravu, promet, civilnu zaštitu i sigurnost primili Plan MKA MO Peščenica za 2024. godinu 
Nakon rasprave Vijeće jednoglasno usvaja 
Plan malih komunalnih akcija
Mjesnog odbora Peščenica za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Peščenica, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 24.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2024.

Budući da se Plan odnosi na asfalterski program , Vijeće predlaže da se navedena sredstva utroše na uređenje Resničke ulice.


Ad 2. Financijski plan MO Peščenica za 2024. godinu

Predsjednica Vijeća , Nina Šantić informira ostale da su od Gradskog ureda za mjesnu samoupravu, promet, civilnu zaštitu i sigurnost primili Financijski plan MO Peščenica za 2024. godinu 

Nakon rasprave Vijeće jednoglasno usvaja 

FINANCIJSKI PLAN
Mjesnog Odbora Peščenica
za 2024.

Članak 1.
Financijski plan Mjesnog odbora Peščenica za 2024. (dalje u tekstu: Plan) sastoji se od:

PRIHODA:									39.940,00 €
RASHODA:									39.940,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	39.940,00

	6711
	PRIHODI ZA FINANCIRANJE RASHODA POSLOVANJA
	39.940,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	39.940,00

	Izvor 1.1. OPĆI PRIHODI I PRIMICI
	15.940,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	24.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	24.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.

Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.



Ad 3. Aktualna komunalna problematika

Predsjednica Vijeća Nina Šantić usmeno informira nazočne o predmetu rasprave i odlučivanja

Štrigina 19-21 problem s nedozvoljenim parkiranjem
Njegoševa 1A 
– sanacija-uređenje parkirnih mjesta u NJegoševoj Ulici
- Orezivanje  stabla lipe ispred kbr. 1A
- Uklanjanje „mrtvog“ telekomunikacijskog kabela koji leži na terasi kbr.1A

Nakon rasprave Vijeće jednoglasno donosi 

ZAKLJUČAK 
o rješavanju aktualne komunalne problematike

Vijeće Mjesnog odbora Peščenica  predlaže Vijeću Gradske četvrti  Peščenica –Žitnjak  da se od nadležnog gradskog tijela zatraži 

· Postava prometnog znaka „Zabrana zaustavljanje i parkiranja „ u Štriginoj 19-21

Dopis predstavnice suvlasnika stanara Štrigine 19-21 sastavni je dio ovog zaključka.

Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.


ZAKLJUČAK 
o rješavanju aktualne komunalne problematike

Vijeće Mjesnog odbora Peščenica  ,  predlaže Vijeću Gradske četvrti  Peščenica –Žitnjak  da se u od nadležnog gradskog tijela zatraži 

· Orezivanje stabla lipe ispred stambene zgrade u ul. P.P: Njegoša 1A

Ovaj zaključak dostavit će se Vijeću Gradske četvrti Peščenica-Žitnjak na daljnje postupanje
ZAKLJUČAK 
o rješavanju aktualne komunalne problematike

Vijeće Mjesnog odbora Peščenica  ,  predlaže Vijeću Gradske četvrti  Peščenica –Žitnjak  da se od nadležnog gradskog tijela zatraži

· Sanacija – uređenje parkirnih mjesta u Njegoševoj ulici 
Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.

ZAKLJUČAK 
o rješavanju aktualne komunalne problematike

Vijeće Mjesnog odbora Peščenica  ,  predlaže Vijeću Gradske četvrti  Peščenica –Žitnjak  da se od nadležnog gradskog tijela zatraži

· Uklanjanje „mrtvog“ telekomunikacijskog kabela  Njegoševa 1A
Ovaj zaključak dostavit će se Vijeću Gradske četvrti Peščenica-Žitnjak na daljnje postupanje


Ad 4. Razno: izvješća, pitanja i prijedlozi

Nina Šantić, predsjednica Vijeća
Informira vijeće kako su od nadležnih Gradskih ureda primili informacije : 
Informaciju o popravku izokrenutih prometnih znakova Kozarčaninova/Harambašićeva
Informaciju – Zaključak VGČ , sadnja drvoreda u Granešinskoj
Informacija- Zaključak VGČ , uklanjanje azbestnih ploča s krova bivše tvornice svijeća „Iskra“
Informacija –Zaključak VGČ – uvrštavanje u PKP za 2024., postava klamerica za privezivanje  bicikla u ulici Svetice kod kbr.48 
Predsjednica nadalje ističe da je poslana požurnica vezano  na već doneseni zaključak 
-vraćanje zaštitnih  stupića u Heinzelovoj  47 b 
Predsjednica Vijeća kratko izvještava  ostale o listi Prioriteta za Plan KA za 2024. i napominje da , sve ono što nije realizirano u 2023., ostaje kao Prioritet u 2024.
Lista prioriteta za 2024. 
1. Potpuna rekonstrukcija školskog igrališta Poštanske i telekomunikacijske škole
2. Postava klamerica za privezivanje  bicikla u ulici Svetice 48
3. Zamjenu postojeće ograde u parku za pse u ul. kneza Branimira
4. Izrada PD za park za djecu ispred DV Duga Divka Budaka 16
5. Izrada PD za park/šetalište Milene Lah ( Ul. kneza Branimira-ul. Svetice k.č. 1653 i 1652 k. o. Peščenica – hortikulturno uređenje
6. Uređenje sportskog igrališta III. Gimnazije 
7. Uređenje Resničke ulice

Budući da više nije bilo pitanja i prijedloga predsjednica zaključuje sjednicu. 

Sljedeća  sjednica zakazana je za 9.1.2024. 

Dovršeno u 19:30h

[bookmark: _GoBack]KLASA:024-08/23-003/2377
URBROJ:251-13-11-11/003-23-2
U Zagrebu, 05. prosinca  2023.

Zapisnik sastavio: 
Zdenko Krpina						       
										

Predsjednica 

